સુષેણને લાવવાની વાતથી, પાછા લાવવાની વાતથી મુક્તિના જાણે કે જીવમાં જીવ આવ્યો. તેને નવજીવન મળ્યું… તે ખુશ થઈ ગઈ. આમ તો સુષેણ તેમનો જ પુત્ર હતો પણ તેને પાછો લાવવાનું એટલું સહેલું નહોતું. આમ છતાં સંજયે હિંમત કરી પહેલાં તો તેણે જીવીને કહેવડાવ્યું કે તે સુષેણને પાછો લઈ જવા માગે છે પણ કોણ જાણે કેમ પણ જીવીએ તેની વાતનો કોઈ પ્રત્યુત્તર ના આપ્યો. તો પણ જીવીના મૌન ઈન્કાર છતાં એક દિવસ સંજય મુક્તિને લઈ જીવીને ત્યાં સુષેણને લેવા ઉપડી જ ગયો.